B4-0209, 0219, 0279, 0314 και 0319/95

Ψήφισμα σχετικά με τις ρατσιστικές δολοφονίες στην Αυστρία

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του για τον ρατσισμό και την ξενοφοβία, καθώς και τα συμπεράσματα στα οποία κατέληξαν σχετικά με το θέμα αυτό οι Εξεταστικές Επιτροπές το 1985 και το 1989,

- έχοντας υπόψη τα συμπεράσματα του Ευρωπαϊκού Συμβουλίου για το θέμα αυτό, συμπεριλαμβανομένων και των συμπερασμάτων του Ιουνίου 1994 και του Δεκεμβρίου 1994, καθώς και την προσωρινή έκθεση της Συμβουλευτικής Επιτροπής,

- έχοντας υπόψη την Κοινή Δήλωση που εξέδωσαν στις 5 Απριλίου 1977 το Ευρωπαϊκό Κοινοβούλιο, το Συμβούλιο και η Επιτροπή σχετικά με τα θεμελιώδη δικαιώματα ((ΕΕ C 103 της 27.4.1977, σ. 1)),

- έχοντας υπόψη την Κοινή Δήλωση που εξέδωσαν στις 11 Ιουνίου 1986 το Ευρωπαϊκό Κοινοβούλιο, το Συμβούλιο, οι εκπρόσωποι των κρατών μελών που συνήλθαν στο πλαίσιο του Συμβουλίου και η Επιτροπή σχετικά με την καταπολέμηση του ρατσισμού και της ξενοφοβίας ((ΕΕ C 176 της 14.7.1986, σ. 63)),

Α. συγκλονισμένο από τη δολοφονία τεσσάρων τσιγγάνων στο Oberwart της Αυστρίας, στις 5 Φεβρουαρίου 1995,

Β. λαμβάνοντας υπόψη ότι η τρομοκρατική αυτή ενέργεια είχε όλα τα στοιχεία ρατσιστικής επίθεσης και επίθεσης που εντάσσεται στο πλαίσιο του φαινομένου της ξενοφοβίας, δεδομένου ότι επρόκειτο για παγιδευμένη βόμβα με δόλωμα την επιγραφή «Τσιγγάνοι, γυρίστε πίσω στην Ινδία»,

Γ. συγκλονισμένο επίσης από τη βομβιστική ενέργεια που πραγματοποιήθηκε λίγο μετά το ανωτέρω γεγονός στην ίδια περιοχή, ενέργεια κατά την οποία τραυματίσθηκε ένα μέλος της κροατικής μειονότητας,

Δ. υπενθυμίζοντας το κύμα τρομοκρατικών πράξεων στην Αυστρία, κατά το 1993, εκ μέρους εξτρεμιστικών εθνικιστικών οργανώσεων, και ειδικότερα τη χρησιμοποίηση επιστολών με εκρηκτικούς μηχανισμούς,

Ε. εκφράζοντας την ανησυχία του για την αποτυχία των αρμοδίων αρχών να φέρουν τους ενόχους για εγκλήματα ξενοφοβίας και ρατσισμού ενώπιον της δικαιοσύνης,

ΣΤ. εκφράζοντας την ικανοποίησή του για την αποφασιστικότητα με την οποία η αυστριακή κυβέρνηση καθώς και οι άλλες αρχές αντέδρασαν στις αποτρόπαιες αυτές πράξεις,

Ζ. εκφράζοντας την ανησυχία του για τις άσχημες συνθήκες ζωής, παιδείας και στέγασης των Ρόμα και των Σίντι στην Ευρώπη,

Η. έχοντας συνείδηση του γεγονότος ότι η εχθρότητα προς τους τσιγγάνους είναι διαδεδομένη στην Ευρώπη,

Θ. επισημαίνοντας ότι η γενοκτονία των τσιγγάνων αποτελούσε τμήμα της «τελικής λύσης» που είχαν προγραμματίσει οι ναζί,

Ι. υπενθυμίζοντας τη γενοκτονία των Ρόμα και των Σίντι από τους ναζί,

1. εκφράζει τα συλλυπητήρια και την αλληλεγγύη του προς όσους πέφτουν θύματα επιθέσεων που έχουν τις ρίζες τους στα φαινόμενα του ρατσισμού και της ξενοφοβίας και ειδικότερα στις οικογένειες των Karl και Erwin Horvath, Peter Sarkφzi και Josep Gimon[semigr ]

2. καταδικάζει με έμφαση κάθε ενέργεια που αποτελεί εκδήλωση ρατσιστικού μίσους και που είναι εμπνευσμένη από την κουλτούρα της βίας και της μισαλλοδοξίας[semigr ]

3. καταδικάζει επίσης όσους προωθούν, υποθάλποντας ρατσιστικές και ξενοφόβους προκαταλήψεις, ένα κλίμα ιδεών που ενθαρρύνει τέτοιες αποτρόπαιες πράξεις[semigr ]

4. στηρίζει όλες τις πολιτικές, οικονομικές, θρησκευτικές, πολιτιστικές οργανώσεις και όλες τις άλλες οργανώσεις των πολιτών στις συνεχείς προσπάθειές τους για την καταπολέμηση κάθε ενέργειας ή δραστηριότητας ρατσιστικού, ξενόφοβου, ναζιστικού ή φασιστικού χαρακτήρα[semigr ]

5. καλεί με έμφαση τις αυστριακές αρχές να πράξουν ό,τι είναι δυνατόν ώστε να φέρουν τους ενόχους ενώπιον της δικαιοσύνης[semigr ]

6. καλεί τους Υπουργούς Δικαιοσύνης και Εσωτερικών των κρατών μελών να μεσολαβήσουν για τη σύσταση ειδικής ομάδας εργασίας στην οποία θα ανατεθεί η παρακολούθηση των ρατσιστικών και ακροδεξιών τρομοκρατικών ομάδων[semigr ]

7. υπενθυμίζει το προηγούμενο ψήφισμά του της 21ης Απριλίου 1994 σχετικά με την κατάσταση των τσιγγάνων στην Κοινότητα ((ΕΕ C 128 της 9.5.1994, σ. 372)), και ερωτά την Επιτροπή τη έχει πράξει για την υλοποίηση των προτάσεων που περίεχονται σε αυτό[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τον Πρόεδρο του Αυστριακού Κοινοβουλίου.